«Hemmelig Ve», Hamsun

Analyse av gruppe 2: Marie, Maria, Tobias, Ingrid og Halvor.

## Innledning

Novellen «Hemmelig Ve» av Knut Hamsun er en tekst som handler om en jeg-persons tilsynelatende ufrivillige møter med en fremmed person som virker påtrengende. Det er fire episoder der de treffes, og hver gang er det en form for «hemmelig» maktkamp som står mellom dem. Den fremmende har en mistenkelig og tiltrekkende uforklarlighet i seg som vekker nysgjerrigheten til jeg-personen, og fordi den fremmedes oppførsel vanskelig kan forklares, ønsker jeg-personen å tolke og finne ut av det samtidig som det er noe uhyggelig over det hele. Hvem er denne fremmede personen og hvorfor oppfører han seg som han gjør? Det er spørsmål som driver protagonisten og novellen. En annen ting man kan lure på er om det er tilfeldig møter eller ikke, eller om det er noe mer latent som de to personene vet og kanskje ikke vet om hverandre?

Avslutningsvis får vi en slags oppklaret eller aha-følelse, da jeg-personen treffer en kvinne som forteller om trekk som kan refereres til eller gjenkjennes hos den fremmedes oppførsel. Hun forteller å ha begått mindre lovbrudd og oppdaget å ikke bli tatt for det, uansett hvor mye hun blottstilte seg selv med vilje. Den fremmedes oppførsel kan altså kanskje forklares på samme måte? Ved at han var psykisk syk og søkte å blottstille seg selv og sine lidelser ved å strekke ut en hånd til jeg-personen i håp om å vekke en form for reaksjon? Det syntes i hvert fall å være konklusjonen til slutt, men ingenting blir egentlig oppklart.

Denne konklusjonen spiller muligens på tittelen «hemmelig ve», som betyr hemmelig lidelse eller lengsel. Fra jeg-personens perspektiv kan det være en latent lengsel eller plage til å ikke skjønne den fremmede, mens fra andre siden, en frustrasjon og pine over å ikke bli forstått. At der er to virkelighetsoppfatninger som kolliderer – at den ene søker sin bekreftelse av virkeligheten i den andre, og kanskje også får sitt perspektiv bekreftet.

## To virkelighetsbilder?

Det åpner med at den fremmede kommer uten videre inn i leiligheten til jeg-personen i København og påstår at de er gamle bekjente. Jeg-personen kjenner ikke personen igjen, men kan gå med på at de kanskje har møttes hverandre før uten at det står helt klart i erindringen. Her begynner det som vekker jeg-personens nysgjerrighet: Hvem er denne personen som påstår å kjenne meg? Av denne grunn går jeg-personen med på den fremmeds invitasjon til en kjøretur i en vogn den kvelden.

I denne kjøreturen starter et drama som kommer til å fargelegge den fremmede for jeg-personen i resten av historien. Plutselig i vognen, uten videre, tar den fremmede kvelertak på jeg-personen som også får varig skademerke på halsen. Motivasjonen bak denne handling er uklar. Likevel velger jeg-personen å bli med inn igjen i vognen når han lurer på om han skal gå hjem eller ikke. Etter denne episoden bestemmer jeg-personen seg for å ikke anmelde eller gå noe videre med hendelsen, bare at han ikke vil ha noe mer med den fremmede å gjøre. Samtidig er det noe utilfredshet fordi den fremmede uttrykker en slags likegyldighet til det hele. Kanskje, det er uttrykk for skuffelse i å ikke få noe videre reaksjon?

## En ufullendt og latent maktkamp?

Det går tre-fire år før den fremmede plutselig dukker opp i jeg-personens liv igjen. Denne gangen på togtur fra Hamburg på vei mot Bremerhafen. Det er igjen et mønster som første episode: De begge havner tett sammen alene, denne gangen i en togkupé, og hvor jeg-personen først egentlig ikke vil, men siden det er noe ufullendt oppgjør og uforklarlighet mellom dem, har det en slags tiltrekningskraft likevel på jeg-personen. Det en uerklært maktkamp fra krenkelsen tidligere som vedlikeholdes og kommer til uttrykk i jeg-personens stahet og sjåvinisme, og en oppfatning av at den fremmede har en nesten overlegen, hånede oppførsel. Jeg-personen bestemmer seg for å oppsøke og gå inn til den fremmede sin kupé, også for å bevise at han ikke er redd.

I togkupeen er rollene nesten snudd litt om, når er det jeg-personen som uttrykker seg litt som den fremmede og trenger seg på. Det utveksles ikke noen ord mellom dem, men etter litt begynner den fremmede å oppføre seg merkelig igjen. Han tar frem diriker (til å dirke låser) og en fil som han pusser dem med. En etter en legger han dem på benet til jeg-personen, nesten for å provosere og teste hans grenser. Samtidighet en likegyldighet til det hele, også fra konduktørens side som ikke gjør noe. Til slutt reiser jeg-personen seg opp og alle dirikiene faller på gulvet. Den fremmede er igjen likegyldig og bare plukker dem opp, og uten at det er noe mer som skjer i togkupeen mellom dem, går så den fremmede av på sitt stopp uten videre ordveksling. Igjen er det noe uoppklart over det hele og sitter igjen med mistenkelighet og ydmyket.

Det går ytterligere noen år til de treffes igjen i en spillebule i New York. Nå kommer den fremmede bort til rouletbordet, der jeg-personen sitter. Det er igjen ikke noe åpenlyst mellom dem sett utenfra, men en latent bevissthet og maktspill fra jeg-personens side. Jeg-personen sier ikke noe til han, men forsøker å overse ham. Jeg-personene satser på samme farge hver gang og taper hele tiden, som får den fremmede til å utrope at han blir svindlet uten å være redd for konsekvenser for utsagnet. Det bevisstgjør jeg-personens og tar en analytisk tilnærming til krupieren (som leder spillet) og overbevises om at den fremmede har rett. Men sjåvinistisk og sta, kan ikke tillatte seg at den fremmede kanskje har rett og går sin vei, uten videre å se om den fremmede hadde faktisk rett i sitt utsagn eller ikke ved å se hans satsing.

## I sirkel?

Til slutt treffes de igjen hjemme i hybelen, denne gangen i Kristiania. Nå er det jeg-personen som kommer inn til den fremmede, som står allerede inne i leiligheten, og ikke motsatt som i starten. Igjen, en følelse av ydmykhet og forlangelse av svar – noe som får protagonisten til å mistenkeliggjøre den fremmede for tyveri, i det han går etter å ha fått sine 16 kroner. Nøkler og penger er noe som går igjen. Fra diriker på toget, til nøkkelmagneten i spillebulen og inngangslåsen i leiligheten. Penger er også et gjennomgangstema.

Den fremmede forsøker en siste gang å provosere fram en reaksjon hos vertskapet for leilighetskomplekset, som også var politikonstabel, ved å oppføre seg som en galning og absolutt skulle ha en kaffekanne. I likhet med konduktøren og jeg-personen, ignorer politikonstabelen den fremmede.